Forberedelse til møte med Helse Bergen om oppretting av sivilingeniørprogram i medisinsk teknologi

Møte 07.06.16

Til stede: Harald Walderhaug, Eli Høie, Unni Lange Buanes, Hans-René Bjørsvik, Birthe Gjerdevik

Hva skal vi snakke med Helse Bergen om?

1. **Motiv – hvorfor skal vi gjøre det?**

Det kan de bidra med.

Steinar Kvinnsland – snakket om det på MN vårseminaret. At MN bør se på kompetanse som trengs for helsesektoren i framtiden. Kristin B har evt. presentasjonen fra ham.

1. **Praksis og veiledning. Utplassering av studenter.**
2. **Eget praksisemne? Sent i studiet. Om 3-4 år**
3. **Samarbeid om masteroppgaver. Aktuelt om 4+ år.**
4. **Kan de bidra inn i undervisningen og på emner? F.eks. omvisning, se utstyr. Bidra f.eks. med to timer undervisning i et siving-emne.**
5. **Kan Helse Bergen bidra med emner sent i studiet?**
6. **Hva trenger Helse Bergen?**
7. **Behov for kandidater/arbeidsmarkedet. De første er klar tidligst om 6 år. (Senter som skal opprettes?)**

Forberede en **presentasjon** for Helse Bergen om hva vi har tenkt foreløpig. Vi lager den generelle presentasjonen. Hans-René tar den faglige biten.

Fakultetet:

* Bakgrunnen for at vi gjør det. Samfunnsnytte.
* Struktur og krav til siving-grad
* jfr. brevet sendt til Helse Bergen
* ----------------

Hans-René:

* Planer for studiet og foreløpig studieplan.
* Hva tenker vi og hva trenger vi fra dere?

Generell diskusjon om programmet

* Planlegger to studieretninger innenfor programmet. Planen er at retningene er like de tre første årene. Skal det lyses ut som to programmer eller med to studieretninger? Skal de velge studieretning underveis på programmet? Birthe finner ut hva som er hensiktsmessig og lov. Hva hvis alle vil ha kjemiretningen? Tenk fordeling av ressurser. 10 plasser på hver retning, tildeles basert på karakter? Må være minst 8 på hver retning? Går det an å søke på studieretninger gjennom Samordna opptak? Kan man ha ulik LU på ulike studieretninger? Et økonomisk spørsmål ettersom studieplasser skal tas fra to ulike institutt.
* Skal noen kunne søke innpass og begynne på år 4 på studiet før resten av kandidatene? I utgangspunktet nei.
* Dersom det opprettes egne sivingemner bør disse være felles for alle 3 program.
* Vil HiB ha mulighet til overgang fra bachelor til sivilingeniørprogrammet? De har muligens en avtale med medisin MOF, og derfor ikke interessert? Det skal ikke være et problem at HIB-studenter kommer inn etter 3 år dersom de har det faglige grunnlaget.
* Studentene må ha mulighet til å reise på utveksling ett semester i løpet av studiet- Tenk emner som det vil være mulig å ta ved en annen institusjon.

MN/BIG/09.06.2016